KOOSTÖÖLEPING NR 3.2-1/25/236-1

*Koostöölepingu digitaalse allkirjastamise kuupäev*

**Transpordiamet** (registrikoodiga 70001490), aadress Valge 4, 11413 Tallinn, mida volituse alusel esindab Transpordiameti teehoiuteenistuse põhja osakonna juhataja Viktor Kisseljov

ja

**Märjamaa vald Märjamaa Vallavalitsuse** (registrikood 77000447), kui ametiasutuse kaudu, aadress Tehnika 11, Märjamaa alev, 78304 Rapla maakond (edaspidi **KOV**), mida esindab Märjamaa valla vallavanem Triin Matsalu, kes tegutseb  Märjamaa valla põhimääruse  § 38 lõike 3 punktide 2 ja 4 alusel, edaspidi eraldi nimetatud **Poo**l või ühiselt **Pooled**,

võttes arvesse, et:

1. riigiteede teehoiukava alusel on Transpordiametil 2025. aastal kavas LOK meetmest riigitee nr 29 Märjamaa - Koluvere km 1.3-1.4 valgustuse rajamine (edaspidi **objekt**);
2. Pooled soovivad ühiselt panustada teedevõrgu arendamisse, liiklusohutuse tõstmisse ja üldise parema liikuvuse tagamisse;
3. Transpordiameti valmistab ette põhiprojekti koostamist ja ehitushanke korraldamist. Põhimõtteline paiknemine ja lahendus toodud koostöölepingu lisas 1. Täpne lahendus selgitatakse põhiprojekti koostamise käigus;
4. liiklusseaduse § 11 lg 6 alusel võib teehoiukavas oleva riigitee ehitamise raames ehitada osaliselt teed, mis ei kuulu riigile, kui see on ette nähtud ehitusprojektis ja vajalik tulenevalt ehituse või korrashoiu tehnoloogiast või teedevõrgu terviklikkuse tagamisest avalikes huvides,

sõlmivad Pooled koostöölepingu alljärgnevas:

1. **Transpordiamet kohustub:** 
   1. korraldama projekteerimise-ehitamise riigihanke objekti realiseerimiseks;
   2. projekteerima lisas 1 toodud valgustuse lahendusele ühenduse KOV olemasolevast valgustusmastist;
   3. kooskõlastama lahenduse Märjamaa Vallavalitsusega;
   4. andma (vajadusel) ehitusloa projektile;
   5. korraldama objekti rajamiseks vajalike maade koormamist piiratud asjaõigustega;
   6. korraldama riigihanked, sõlmima hankemenetluste tulemusena edukate pakkujatega hankelepingud töö teostamiseks ja teenuse ostmiseks ning rahastama lepingute täitmist:
      1. objekti ehitamiseks;
      2. objekti omanikujärelevalveks.
2. **KOV kohustub:** 
   1. osalema koos Transpordiametiga ehitusaegsete kohalikku elu oluliselt mõjutavate probleemide lahendamisel;
   2. tagama projektiga ette nähtud valgustusrajatiste ühendamise kohaliku omavalitsuse elektrivõrguga;
   3. kandma valgustuse korrashoiu ja elektritarbimisega seotud kulud, sh ka enne isikliku kasutusõiguse lepingu sõlmimist;
   4. korraldama objekti raames ehitatud rajatiste aastaringse hoolduse ja kandma sellega seotud kulud vastavalt põhiprojekti lahendusele (alates hetkest, kui objekti ehitaja on Transpordiametile valminud objekti üle andnud ning Transpordiamet on valminud rajatised Märjamaa Vallavalitsusele notariaalse lepinguga üle andnud).

1. **Pooled on kokku leppinud, et:**
   1. Transpordiamet kutsub KOV esindajad osalema valmisehitatud objekti vastuvõtukomisjoni töös, mille käigus on KOV-l võimalus teha ettepanekuid teostatud töö kvaliteedi osas. Transpordiamet otsustab töövõtjale nõuete esitamise ja töö vastuvõtmise üle.
   2. Pooled teevad mõistlikke pingutusi, et KOV saaks tema ülesannete täitmiseks teevalgustuse rajatiste omanikuks.
   3. Transpordiamet korraldab valgustuse koormamist piiratud asjaõigustega (vastavalt koostöölepingu lisas toodud skeemile ja nende üleandmise KOV-le).
   4. KOV esitab Transpordiametile taotluse sõlmida nende rajatiste osas isikliku kasutusõiguse lepingu(d), mis asuvad Transpordiameti hallataval riigile kuuluval maal.
   5. KOV sõlmib Transpordiametiga notariaalselt lepingu(d) isikliku kasutusõiguse seadmiseks, millised kulud kannab Transpordiamet.
   6. Loetletud rajatiste osade kohta, mis asuvad riigile kuuluval maal ning mille kohta ei ole sõlmitud isikliku kasutusõiguse lepingut, esitab KOV Transpordiametile taotluse rajatiste osas isikliku kasutusõiguse seadmiseks ning selle põhjal algatab Transpordiamet riigivara kasutamiseks andmise menetluse.
2. **Poolte kontaktisikud:**
   1. Transpordiameti kontaktisikuks on Margus Viiklepp, tel 5684 0511, e-post margus.viiklepp@transpordiamet.ee.
   2. KOV kontaktisikuks on Märjamaa Vallavalitsuse ehitus- ja taristuspetsialist Mikk Vaarmann, tel 5366 5502, e-post mikk.vaarmann@[marjamaa.ee](mailto:aigar.pruul@sakuvald.ee).
3. **Koostöölepingu muutmine, lõpetamine ja jõustumine**
   1. Pooled kohustuvad teavitama üksteist asjaoludest, mis takistavad koostöölepingust tulenevate kohustuste täitmist, koheselt vastava asjaolu ilmnemisel.
   2. Koostöölepingut võib muuta ja erakorraliselt lõpetada Poolte kirjalikul kokkuleppel ning kooskõlas kehtivate õigusaktidega.
   3. Koostöölepingu muudatused, sealhulgas täiendused ja parandused, vormistatakse kirjalikult ning jõustuvad allakirjutamise hetkest, kui Pooled ei lepi kokku teisiti. Kirjalikult kokkulepitust erinevat Poolte käitumist ega suulisi avaldusi ei loeta koostöölepingu muutmiseks.
   4. Koostööleping jõustub selle allkirjastamisel ja kehtib kuni koostöölepingust tulenevate kohustuste täitmiseni.
4. **Lõppsätted**
   1. Koostöölepingust tulenevad ja sellega seotud vaidlused püüavad Pooled lahendada läbirääkimiste teel. Kui vaidlust ei õnnestu lahendada Poolte läbirääkimiste teel, on Pooltel õigus pöörduda vaidluse lahendamiseks kohtusse vastavalt Eesti Vabariigis kehtivatele õigusaktidele. Kokkuleppe mittesaavutamisel kuuluvad vaidlused lahendamisele Pärnu Maakohtus.
   2. Kööstööleping on koostatud ja allakirjutatud eesti keeles digitaalselt. Kahepoolselt allkirjastatud Leping on tehtud Pooltele kättesaadavaks.
5. **Lepingu lisa**
   1. Koostöölepingul on selle sõlmimise ajal järgmine lisa:
      1. Lisa 1 – Märjamaa Vallavalitsusele üleantav valgustus.
6. **Poolte allkirjad:**

**Transpordiameti volitatud esindaja:** **KOV esindaja:**

(allkirjastatud digitaalselt) (allkirjastatud digitaalselt)

Viktor Kisseljov Triin Matsalu

teehoiuteenistuse põhja vallvanem

osakonna juhataja

Lisa 1 – Märjamaa Vallavalitsusele üleantav valgustus

Pilt, millel on kujutatud kaart, õhufotograafia, kuvatõmmis, ristmik

Kirjeldus on genereeritud automaatselt